**Danilo Ilić** (1889 — 3. februar 1915) bio je bosanski Srbin, rođen u Sarajevu. Njegov otac je u to vreme držao malu obućarsku radnju. U mestu rođenja završio je srpsku osnovnu školu, a posle trgovačku. Pohađao je Državni učiteljski fakultet u Sarajevu i neko vreme predavao u školi u Avtovcu i Foči. U proleće 1913. godine odlazi u Švajcarsku gde se u Lozani sastao sa Vladimirom Gaćinovićem. Radi Drugog balkanskog rata Ilić odlazi u Veles, zatim u Skoplje, Niš i zatim Beograd, gde je postao novinar, Ilić se vratio u Sarajevo u jesen 1913. godine, gde je radio kao urednik lokalnih srpskih novina "Zvono". Postao je član Mlade Bosne. Regrutovao je Gavrila Principa, Nedeljka Čabrinovića, Vasu Čubrilovića, Trifka Grabeža, Muhameda Mehmedbašića i Cvjetka Popovića radi izvršenja atentata na austrijskog nadvojvodu Franca Ferdinanda. On i Gavrilo Princip bili su bliski prijatelji.

Danilo IlićDanilo Ilić
U nedelju, 28. juna 1914, Gavrilo Princip je ubio Franca Ferdinanda i Sofiju Hotek. Princip i Nedeljko Čabrinović su zarobljeni i ispitivani od strane policije. Oni su se branili ćutnjom, ali je Ilić, koji je priveden radi rutinske provere, na kraju popustio pod pritiskom i imenovao svoje kolege zaverenike. Muhamed Mehmedbašić je uspeo da pobegne u Srbiju, ali Veljko Čubrilović, Vaso Čubrilović, Cvijetko Popović i Miško Jovanović su zajedno sa Danilom Ilićem uhapšeni i optuženi za izdaju i ubistvo. 

Osam muškaraca optuženih za izdaju i ubistvo nadvojvode Franca Ferdinanda su proglašeni krivim. Austrougarski zakon nalaže da se smrtna kazna ne može izreći osobi mlađoj od dvadeset godina u vreme kada je zločin počinjen. Nedeljko Čabrinović, Gavrilo Princip i Trifko Grabež su stoga dobili maksimalnu kaznu od dvadeset godina, dok je Vaso Čubrilović dobio 16 godina i Cvijetko Popović 13 godina zatvora. Ilić, Veljko Čubrilović i Miško Jovanović, koji su pomogli atentatorima da ubiju kraljevski par, bili su pogubljeni vešanjem u kasarni u Sarajevu 3. februara 1915. godine.

Vidi još
--------

* Sarajevski atentat

Literatura
----------

* Kantowicz, Edward R. (1999). *The Rage of Nations*. Wm. B. Eerdmans Publishing. str. 97. ISBN 978-0-8028-4455-2.
* Cassels, Alan (1996). *Ideology and International Relations in the Modern World*. Psychology Press. str. 122-. ISBN 978-0-415-11926-9.

Spoljašnje veze
---------------

***Danilo Ilić*** na Wikimedijinoj ostavi

* Muzej Stara srpska crkva, deo Muzeja Mlada Bosna Arhivirano 2011-07-24 na Wayback Machine-u
* Vladimir Gaćinović Smrt jednog heroja, Pijemont, 1912. godine
* Vladimir Gaćinović Onima koji dolaze
* Vladimir Gaćinović Mlada Bosna
* Majski prevrat 1903. Đuro Zagorac, Večernje novosti, feljton „Zavere i atentati u Srbiji", 7 nastavak, 8. april 2003.
* Apisu - smrt streljanjem!, Đuro Zagorac, Večernje novosti, feljton „Zavere i atentati u Srbiji", 8 nastavak, 9. april 2003.
* „Apis - ubica ili mučenik", Sanja Antić, Večernje novosti, feljton, 7 nastavaka, 22 - 28. maj 2006.
* „Beogradska vartolomejska noć"[*mrtav link*], Miloš Miljković, *Večernje novosti*, feljton, 15 nastavaka, 2 - 16. maj 2003.
* „Crna ruka" im presudila Arhivirano 2016-03-07 na Wayback Machine-u, Vlada Arsić, *Press magazin*, 19. oktobar 2007.
* Dr Rudolf Arčibald Rajs: „Crna ruka je bila samo rodoljubiva reakcija protiv diktature političkih stranaka"
* Crna Ruka (WWI Document Archive)
* Crna ruka na nišanu pravde („Večernje novosti", feljton, oktobar 2013) Arhivirano 2014-04-21 na Wayback Machine-u